বিশ্বের দীর্ঘ উড়োজাহাজের ছবি প্রকাশ-338521 | বিবিধ | কালের কণ্ঠ | kalerkantho
২১ মার্চ, ২০১৬ ১২:০১
বিশ্বের সবচেয়ে দীর্ঘ উড়োজাহাজ এয়ার‌ল্যান্ডার-১০ এর ছবি প্রকাশ করা হয়েছে। উড়োজাহাজটি পরীক্ষামূলকভাবে চালানোর আগে এর ছবি প্রকাশ করা হয়। আজ সোমবার এর কাজ শেষ করে এটি উন্মুক্ত করার কথা রয়েছে। ৯২ মিটার লম্বা এই উড়োজাহাজটি বিশ্বের সবচেয়ে দীর্ঘ যাত্রীবাহী বিমানের তুলনায় ১৮ মিটার বেশি লম্বা।
ব্রিটিশ কম্পানি হাইব্রিড এয়ার ভেহিকেলস (এইচএভি) এ উড়োজাহাজটির নকশা করেছে এবং এটি তৈরি করতে প্রায় ৯ বছর সময় লেগেছে। এটি টানা তিন সপ্তাহ আকাশে থাকতে পারবে। জ্বালানি হিসেবে এতে ব্যবহার করা হয়েছে হিলিয়াম। যুক্তরাজ্যের সবচেয়ে বড় এয়ারক্র্যাফট হ্যাঙ্গার বেডফোর্ডশায়ারের কার্ডিংটনে এটি তৈরি করা হয়েছে এবং এখান থেকেই এ উড়োজাহাজটি পরীক্ষামূলকভাবে ওড়ানো হবে। এ উড়োজাহাজটি বাতাসের চেয়ে সামান্য ভারী হওয়ায় পানি ও বরফসহ যেকোনো স্থানে অবতরণ করতে পারবে।